**OBAVIJEST RODITELJIMA UČENIKA RAZREDNE NASTAVE**

**PRODUŽENI BORAVAK U ŠKOLI ZA UČENIKE 1.-4. RAZREDA**

U našoj školi će nastaviti sa radom i produženi boravak za učenike nižih razreda. Bit će , kao i redovna nastava, organiziran u dvije smjene, za dvije skupine učenika – za učenike svake smjene posebno. Smjene će se izmjenjivati, kao u redovnoj nastavi. Posebna prostorija za produženi boravak nalazi se u školi.

Rad produženog boravka:

Za učenike koji imaju nastavu prijepodne, prihvat učenika je od 7h, a poslije nastave voditelj/ica skupine brine o njima do najdulje 17 h ( ovisno o radnom vremenu roditelja).

Za učenike koji imaju nastavu poslijepodne prihvat učenika je od 7h -9h, a vrijeme u produženom boravku je sve do odlaska na nastavu u 14 h.

Ručak za sve učenike u boravku bit će u školskoj blagovaonici oko 13 h.

Voditelji/ce skupina bit će osobe koje su stručne za rad sa djecom, a s učenicima će, osim zadaće, provoditi različite aktivnosti iz različitih područja poput jezično- komunikacijskog, umjetničkog, tjelesno-zdravstvenog, društveno-humanističkog i td.

Trošak toplog obroka/ ručka ( 15 kn po nastavnom danu) snosi roditelj. Sve ostale troškove- plaće voditelja skupina, sufinanciranje troška toplog obroka, te troškove didaktičkog materijala snosi Grad Vukovar.

**Uskoro ćete dobiti anketni listić sa ponuđenim izborom želite li ili ne uključiti Vaše dijete u program produženog boravka u školi. Vaš odabir je informativnog karaktera te će nam služiti za planiranje naših organizacijskih i financijskih potreba u narednoj školskoj godini. Zainteresirani roditelji moći će na početku školske godine sklopiti Ugovor sa Školom o uključivanju učenika u Produženi boravak.**